L 28/230
LT
Europos Sąjungos oficialusis leidinys
2023 1 31
12 straipsnis Duomenų perdavimas Kai valstybės narės pagal Reglamento (EB) Nr. 1224/2009 33 ir 34 straipsnius Komisijai teikia duomenis, susijusius su iškrautais sužvejotų žuvų išteklių kiekiais, jos naudoja IV priede nustatytus išteklių kodus.
IV SKYRIUS Sicilijos sąsiauris
13 straipsnis Demersinių žuvų ištekliai 1.
Šis straipsnis taikomas visai Sąjungos žvejybos laivų veiklai ir kitai Sąjungos žvejybos veiklai, kurią vykdant Sicilijos sąsiauryje sužvejojamos europinės jūrinės lydekos (Merluccius merluccius) ir ilganosės rausvosios krevetės (Parapenaeus longirostris).
2.
Didžiausias ilganosių rausvųjų krevečių laimikio dydis negali viršyti V priede nustatytų dydžių.
3.
Didžiausios leidžiamos europinių jūrinių lydekų išteklių žvejybos pastangos ir didžiausias laivyno pajėgumas, išreikštas dugninės žvejybos tralerių, kuriems leidžiama žvejoti demersinių išteklių žuvis, kurioms taikomas šis straipsnis, skaičiumi, kW, GT, nustatyti V priede. 4.
Didžiausias leidžiamas žvejybos pastangas valstybės narės valdo pagal Reglamento (EB) Nr. 1224/ 2009 26–35 straipsnius.
14 straipsnis Giliavandenės krevetės 1.
Šis straipsnis taikomas visai Sąjungos žvejybos laivų veiklai ir kitai Sąjungos žvejybos veiklai, kurią vykdant Sicilijos sąsiauryje sužvejojamos didžiosios raudonosios krevetės (Aristaeomorpha foliacea) ir ilgaūsės raudonosios krevetės (Aristeus antennatus). 2.
Didžiausias laivyno pajėgumas, išreikštas dugninės žvejybos tralerių, kuriems leidžiama žvejoti demersinių žuvų išteklius, skaičiumi, kW ir GT, nustatytas V priede.
3.
Didžiausias laimikio dydis negali viršyti V priede nustatytų dydžių.
15 straipsnis Duomenų perdavimas Kai valstybės narės pagal Reglamento (EB) Nr. 1224/2009 33 ir 34 straipsnius Komisijai teikia duomenis, susijusius su iškrautais sužvejotų žuvų išteklių kiekiais, jos naudoja V priede nustatytus išteklių kodus.